
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

           „Silvije Strahimir Kranjčević“
Klasa: 024-08/22-003/1136
Urbroj: 251-13-11-16-22-3
Zagreb, 14. lipnja 2022.

Z A P I S N I K

sa 13. sjednice Vijeća Mjesnog odbora „Silvije Strahimir Kranjčević“, održane 14. lipnja 2022. godine, s početkom u 18.00 sati, u prostorijama Mjesnog odbora „Silvije Strahimir Kranjčević“, Ulica Silvija Strahimira Kranjčevića 4a.

Nazočni članovi Vijeća Mjesnog odbora: Lana Vukovinski, Bojana Buntak, Darko Džinić, Laila Gumhalter Malić, Velimir Mrkonjić
Nenazočni članovi Vijeća Mjesnog odbora: Damjan Geber

Predsjednica Vijeća Mjesnog odbora utvrđuje da je na sjednici nazočno 5 od ukupno 7 članova Vijeća, te da Vijeće može pravovaljano raspravljati i odlučivati.

Predsjednica Vijeća daje zapisnik sa 12. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik sa 12. sjednice prihvaćen JEDNOGLASNO.
Predsjednica predlaže
D n e v n i   r e d

1. Prijedlog zaključka o iscrtavanju parkirališnih mjesta na Novoj cesti ispred k.br. 84

2. Prijedlog zaključka o imovinsko-pravnom statusu nekretnine oznake k.č.br. 1444 k.o. Trešnjevka

3. Aktualna problematika Mjesnog odbora „Silvije Strahimir Kranjčević“

4. Pitanja, prijedlozi i obavijesti

koji je prihvaćen JEDNOGLASNO.
Ad. 1 Prijedlog zaključka o iscrtavanju parkirališnih mjesta na Novoj cesti ispred k.br. 84
Predsjednica izvješćuje da je uklanjanjem terase kafića ostalo slobodno mjesto za iscrtavanje parkirališnog mjesta. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ predlaže iscrtavanje parkirališnih mjesta, na Novoj cesti, ispred kbr. 84, na mjestu gdje je uklonjena terasa ugostiteljskog objekta.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 2 Prijedlog zaključka o imovinsko-pravnom statusu nekretnine oznake k.č.br. 1444 k.o. Trešnjevka 
Predsjednica izvješćuje da se radi o čestici na kojoj stoje privatne garaže i predlaže traženje izvješća o imovinsko-pravnom statusu čestice. Svi članovi Vijeća su suglasni. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži izvještaj o imovinsko-pravnom statusu k.č.br. 1444 k.o. Trešnjevka, te informaciju da li je potpisan ugovor za korištenje navedene čestice od strane privatnih ili pravnih osoba.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 3 Aktualna problematika
Predsjednica izvješćuje da je u obilasku sa predstavnikom Gradskog ureda za promet primjećeno da su stalci za bicikle, tzv. klamerice u ulici Silvija Strahimira Kranjčevića kod kbr. 47,  dotrajale i da ih treba ukloniti. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ predlaže uklanjanje oštećenih i dotrajalih stalaka za bicikle u Ulici Silvije Strahimira Kranjčevića, ispred kbr. 47, te vraćanje parkirališnog mjesta za automobile.

2. Ovaj se zaključak dostavlja Vijeću Gradske četvrti Trešnjevka – sjever.  

Predsjednica predlaže postavljanje betonskih prepreka na Munjarski put radi spriječavanja nepropisnog parkiranja na zelenoj površini. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži postavljanje betonske prepreke „new jersey“ na kraj Križovljanske ulice i na Munjarski put, iza Zagrebačkog holdinga d.o.o. podružnice Zrinjevac, a kako bi se sukladno preporuci Odsjeka za zelenilo spriječilo nepropisno zaustavljanje automobila na zelenoj površini.

2. Ovaj se zaključak dostavlja Vijeću Gradske četvrti Trešnjevka – sjever.  

Laila Gumhalter Malić obavještava o oštećenim zaštitnim ogradama oko stabala ispred stadiona. Predlaže njihov popravak ili uklanjanje. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži od Zagrebačkog holdinga d.o.o. podružnice Zrinjevac popravak ili uklanjanje zaštitnih metalnih ograda oko stabala ispred stadiona u Ulici Silvije Strahimira Kranjčevića.

2. Ovaj se zaključak dostavlja Vijeću Gradske četvrti Trešnjevka – sjever.  

Predsjednica Vijeća obavještava o mogućnosti postavljaja dodatnih stalaka za bicikle ispred objekata javne namjene, a u okviru programa poboljšanja biciklističke infrastructure i predlaže mapiranje lokacija. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 
ZAKLJUČAK

1. Vijeće Mjesnog odbora „Silvije Strahimir Kranjčević predlaže u okviru poboljšanja biciklističke infrastrukture postavljanje stalaka za bicikle tzv. „klamerica“ na slijedećim lokacijama:

· ispred Dječjeg vrtića Trešnjevka, Badalićeva ulica – 2 kom

· ispred Dječjeg vrtića Trešnjevka, Trakošćanska ulica – 3 kom

· ispred prostora mjesne samouprave Mjesnog odbora „Silvije Strahimir Kranjčević“ 4 A – 2 kom

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 4  Pitanja, prijedlozi i obavijesti

Predsjednica Vijeća Mjesnog odbora "Silvije Strahimir Kranjčević" izvještava članove Vijeća o planiranim radovima HEP Toplinarstva na vrelovodnoj mreži na području mjesnog odbora.

Predsjednica izvještava o radovima na Novoj cesti kbr.100.

Predsjednica obavještava članove Vijeća o zaprimljenim upitima građana:

Hrvoje Nikšić poslao je primjedbu na korištenje javnog prostora prilikom izvođenja građevinskih radova.

Luka Franjić obavještava o prometnoj problematici u Ogrizovićevoj ulici.

Klaudio Štefančić ukazao je na stanje haustora, „prolaza“ između Nove ceste i Ogrizovićeve ulice.
Budući da nema više pitanja, predsjednica Vijeća zaključuje sjednicu.

Sjednica završena u 19,00 sati.

         Zabilježila:

          Vijeća Mjesnog odbora

   Lana Vukovinski                                                                     „ Silvije Strahimir  Kranjčević“       

                                     




  Lana Vukovinski, v.r.                     
